హైదరాబాద్ (ఆంధ్రజ్యోతి బిజినెస్) : ఆన్లైన్లో బస్ టికెట్ బుకింగ్ సదుపాయం కల్పిస్తున్న అభీబస్ టెక్నాలజీ సామర్థ్యాలను మరింతగా విస్తరించనుంది. ఇందుకోసం సమీప భవిష్యత్తులో 2.5 కోట్ల నుంచి 3 కోట్ల డాలర్లు (రూ.200 కోట్లు) సమీకరించే ప్రయత్నంలో ఉంది. బుధవారం హైదరాబాద్లో గూగుల్ ఎస్ఎంబి కార్య్రకమానికి హాజరైన సందర్భంగా కంపెనీ చీఫ్ ఆపరేటింగ్ ఆఫీసర్ బిజూ మాథ్యూస్ మాట్లాడుతూ దేశవ్యాప్తంగా తిరుగుతున్న ప్రైవేటు, ఆర్టిసి బస్సుల్లో 14 లక్షల సీట్లు అందుబాటులో ఉండగా వాటిలో 15 శాతం మాత్రమే ఆన్లైన్లో అందుబాటులో ఉన్నాయని, 2020 నాటికి వాటి సంఖ్య 50 శాతానికి చేరవచ్చునని చెప్పారు.15 శాతం సీట్ల విలువ నాలుగు వేల కోట్లు కాగా 50 శాతం అయ్యే నాటికి ఆ విలువ ఐదు వేల కోట్ల రూపాయలకు చేరుతుందని అంచనా అని ఆయన అన్నారు. 2012లో కేవలం 100 బుకింగ్లతో ప్రారంభమైన తమ ప్రయాణం ఇప్పుడు రోజుకి 30 వేల సీట్లకు చేరిందని, ఐదు సంవత్సరాల వ్యవధిలో రోజువారీ విక్రయించే సీట్ల సంఖ్యను రెండు లక్షలకు చేర్చాలన్నది తమ ప్రయత్నమని ఆయన తెలిపారు. ఇందుకు దీటుగా టెక్నాలజీ సామర్థ్యాలను విస్తరించుకోనున్నట్టు ఆయన చెప్పారు. ఈ ఏడాది మార్చి చివరి నాటికి తమ టర్నోవర్ 530 కోట్ల రూపాయలకు చేరుతుందని భావిస్తున్నామని, వచ్చే ఏడాది మార్చి ముగిసే నాటికి వెయ్యి కోట్ల టర్నోవర్ సాధించడం కూడా లక్ష్యమని మాథ్యూస్ తెలిపారు. తాము ప్రస్తుతం ఉత్తరప్రదేశ్, ఆంధ్రప్రదేశ్, రాజస్తాన్ ఆర్టిసి సైట్లను నిర్వహిస్తున్నామంటూ మరిన్ని ఆర్టిసిలతో కూడా భాగస్వామ్యాలు కుదుర్చుకునే అవకాశం ఉన్నట్టు చెప్పారు. త్వరలోనే మొబైల్ యాప్ను కూడా ప్రారంభించనున్నామని ఆయన తెలిపారు.
hyderabad (aandhrajyoti bijines) : aanlainlo bus ticket buking sadupayam kalpistunna abhibas technology saamarthyaalanu marintagaa vistarinchanundi. indukosam sameepa bhavishyattulo 2.5 kotla nunchi 3 kotla daalarlu (roo.200 kotlu) sameekarinche prayatnamlo undi. budhavaaram hyderabadlo googul smb kaaryrakamaaniki haajaraina sandarbhamgaa company cheef operating afficer bijoo mathuse maatlaadutuu desavyaaptamgaa tirugutunna praivetu, artici bassullo 14 lakshala seetlu andubaatulo undagaa vaatilo 15 saatam matrame aanlainlo andubaatulo unnaayani, 2020 naatiki vaati sankhya 50 saataaniki cheravachunani cheppaaru.15 saatam seatla viluva naalugu vela kotlu kaga 50 saatam ayye naatiki aa viluva aidu vela kotla roopaayalaku cherutundani anchana ani aayana annaru. 2012loo kevalam 100 bukinglatho praarambhamaina tama prayaanam ippudu rojuki 30 vela seetlaku cherindani, aidu samvatsaraala vyavadhilo rojuwari vikrayinche seatla sankhyanu rendu lakshalaku cherchaalannadi tama prayatnamani aayana telipaaru. induku deetugaa technology saamarthyaalanu vistarinchukonunnat aayana cheppaaru. ee edaadi marchi chivari naatiki tama tarnover 530 kotla roopaayalaku cherutundani bhaavistunnaamani, vache edaadi marchi mugise naatiki veyyi kotla tarnover saadhinchadam kuudaa lakshyamani mathuse telipaaru. taamu prastutam uttarapradesh, andhrapradesh, rajastan artici saitlanu nirvahistunnamantu marinni aartisilatoe kuudaa bhagaswamyalu kudurchukune avakaasam unnattu cheppaaru. twaralone mobail yaapnu kuudaa praarambhinchanunnaamani aayana telipaaru.